Diari Oficial de la Generalitat Valenciana


Sumari del DOGV 5553, del 11-07-2007 (2007/8285)

RESOLUCIÓ de 13 de juny de 2007, del Consorci Hospital General Universitari, de València (CHGUV), per la qual s'aprova l'oferta d'ocupació pública 2007.
--------------------------------------------------------------------------------------------------------------------------------------------------------

### Dades del document

Número de DOGV
:   5553

Data del DOGV
:   11-07-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/8285


Data del document
:   13-06-2007

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

 Descriptors 

:   * personal de serveis
    * metge
    * oferta d'ocupació
    * professió tècnica
    * professió sanitària
    * professió administrativa
    * concurs administratiu

RESOLUCIÓ de 13 de juny de 2007, del Consorci Hospital General Universitari, de València (CHGUV), per la qual s'aprova l'oferta d'ocupació pública 2007. [2007/8285]
La Llei 7/2007 de 13 d'abril, de l'Estatut Bàsic de l'Empleat Públic, regula en els seus títols IV i V els mecanismes d'accés a l'ocupació pública i el contingut essencial de les seues ofertes. D'altra banda, el capítol IV del II Conveni Col·lectiu del CHGUV detalla el règim i els procediments de selecció de personal en l'àmbit del consorci.
Amb l'objecte de disminuir els índexs de temporalitat en l'ocupació i millorar l'eficiència de l'organització, el conveni habilita ?mitjançant la seua disposició transitòria octava- l'aprovació d'una oferta d'ocupació pública, de caràcter singular, per al 2007, que permeta aconseguir un alt nivell de consolidació. Esta autorització esta d'acord amb l'objectiu establit en la disposició transitòria quarta de la Llei 7/2007, sobre consolidació d'ocupació temporal en el conjunt de les administracions públiques.
Estos compromisos amb els professionals del CHGUV són coherents amb la planificació de la política sanitària de la Generalitat Valenciana, i coadjuven a una millora en la qualitat de la prestació en salut als ciutadans, i concreten l'oferta de places en un sector que és prioritari per a un funcionament adequat dels servicis públics essencials, que constituïx un objectiu estratègic de les polítiques públiques.
En la concreció d'esta oferta d'ocupació pública ha participat la Comissió d'Interpretació, Vigilància, Estudi i Aplicació (CIVEA).
Com a conseqüència d'allò que s'ha exposat, d'acord amb l'article 70.2 de la Llei 7/2007, i amb les funcions que té atribuïdes per l'article 13 dels Estatuts del CHGUV (DOGV 29.05.2006), per delegació de l'Acord del Consell de Govern de 12.12.2003 (DOGV 13.01.2004), esta Presidència del Consorci Hospital General Universitari de València resol:
1. Aprovació de l'oferta d'ocupació pública
D'acord amb el que preveu l'article 70 de la Llei 7/2007, de l'Estatut Bàsic de l'Empleat Públic, i l'article 11 del II Conveni Col·lectiu del CHGUV, s'aprova l'oferta d'ocupació pública 2007 en els termes que s'especifiquen en esta resolució.
2. Quantificació de l'oferta d'ocupació pública
En l'oferta d'ocupació pública s'inclouen necessitats de recursos humans amb assignació pressupostària que no poden ser cobertes amb els efectius de personal existents, d'acord amb els criteris i la distribució que es detalla en l'annex.
3. Persones amb discapacitat
D'acord amb l'article 59 de la Llei 7/2007, es disposa una reserva del total de vacants per a ser cobertes entre persones amb discapacitat en els termes de l'article 1.2 de la Llei 51/2003, de 2 de desembre, sempre que superen els processos selectius i acrediten una discapacitat igual o superior al 33% i la compatibilitat amb l'exercici de les funcions i tasques en els termes que establisquen les respectives convocatòries.
En les proves selectives s'establiran per a les persones que ho sol·liciten, amb discapacitat amb grau de minusvalidesa igual o superior al 33%, les adaptacions i els ajustos raonables necessaris de temps i mitjans per a la seua realització, per a assegurar que participen en condicions d'igualtat.
La distribució de les places reservades es detalla en l'annex.
Les places reservades per a persones amb discapacitat que queden desertes s'acumularan a les de torn lliure.
4. Promoció interna
Amb l'objectiu de fomentar la promoció interna es convocaran mitjançant un procediment de promoció les places que es detallen en l'annex.
Les places reservades per a promoció interna que queden desertes s'acumularan a les de torn lliure.
5. Planificació de les proves selectives
1.Totes les convocatòries derivades d'esta oferta es publicaran en el Diari Oficial de la Comunitat Valenciana abans del 31 de desembre de 2007, es desenvoluparan d'acord amb el sistema de concurs oposició i es resoldran en el termini màxim de tres anys comptadors des de la finalització del termini de presentació de la sol·licitud de participació en cada una d'elles.
2. El contingut dels programes i de les proves en els seus diferents exercicis serà adequat al conjunt de funcions a desenvolupar per a cada categoria o especialitat
Si la naturalesa dels processos selectius i de les funcions a exercir ho permeten, es podran establir proves, programes o mòduls comuns a diferents especialitats o categories.
3. Els temaris s'orientaran en la seua forma i contingut a la racionalització dels processos, així com a l'exercici de les funcions de les corresponents categories i especialitats.
4. En els processos selectius en què existisca una fase de concurs, en el barem que s'establisca per a la seua l'avaluació, es considerarà, específicament, entre d'altres mèrits, la valoració de l'experiència acreditada pels candidats que, amb caràcter interí o temporal, hagueren exercit les funcions corresponents en el CHGUV.
5. Els diferents torns d'accés seran objecte de convocatòries unificades.
6. Integració en el Departament 9 de Salut
En el context del conveni administratiu subscrit amb la Generalitat Valenciana, totes les places objecte de l'oferta d'ocupació pública s'adscriuen al CHGUV, però tindran la consideració de places del Departament de Salut i implicaran l'obligació de prestació de servicis en el dit àmbit funcional i geogràfic.
7. Publicitat i difusió
Sense perjuí de la publicació de les convocatòries en el Diari Oficial de la Comunitat Valenciana, estes i els actes de gestió i tràmit de cada una d'estes es publicaran amb caràcter informatiu en la pàgina web corporativa www.chguv.org
8. Es faculta a la Direcció de Recursos Humans del CHGUV per a dictar totes les instruccions que siguen necessàries per a l'execució d'esta oferta d'ocupació pública.
Esta resolució entrarà en vigor l'endemà de la seua publicació en el Diari Oficial de la Comunitat Valenciana.
Contra esta resolució que esgota la via administrativa, es podrà interposar recurs contenciós administratiu davant dels Jutjats del Contenciós Administratiu de la ciutat de València, en el termini de dos mesos, comptadors des de l'endemà de la seua publicació, d'acord amb els articles 109 i 110 de la Llei 30/92, de Règim Jurídic de les Administracions Públiques i del Procediment Comú, i 14 i 46 de la Llei 29/1998, Reguladora de la Jurisdicció Contenciosa Administrativa.
Potestativament, podrà interposar-se un recurs de reposició davant de la Presidència del CHGUV, en el termini d'un mes comptador des de l'endemà de la seua publicació, de conformitat amb els articles 116 i 117 LRJPAC, sense perjuí que els interessats puguen interposar qualsevol altre recurs que estimen convenient.
València, 13 de juny de 2007.- El president del CHGUV i conseller de Sanitat: Rafael Blasco Castany.